Han Suyin

**Han Suyin** (kinesisk: 韩素音, pinyin: *Hán Sùyīn*, født 12. september 1917 i Xinyang i provinsen  Henan i Kina, død 2. november 2012 i Lausanne i Sveits) var en legeutdannet engelskspråklig forfatterinne mest kjent for romaner som utspiller seg i Øst-Asia og for sine selvbiografiske verker. *Han Suyin* er et kunstnernavn; hennes kinesiske fødenavn var **Zhōu Guānghú** 周光湖, og hennes vestlige navn **Rosalie Elisabeth Kuanghu Chow**. I Vesten var hun også kjent som **Elizabeth Comber**, ettersom hennes annen ektemanns etternavn var Comber.

## Livsløp
Han Suyin ble født som *Zhou Guanghu*; faren var en belgiskutdannet ingeniør tilhørende den hakkakinesiske folkegruppe, og moren stammet fra det belgiske Flandern. Hun begynte på medisinstudiet og studerte ved det protestantiske Yenchinguniversitetet i Beijing og i Brussel. Under annen sino-japanske krig fikk hun et avbrudd i studiene, og arbeidet da som jordmor ved et protestantisk amerikansk sykehus i Chengdu i provinsen Sichuan.

I 1938 giftet hun seg med Kuomintanggeneralen Tang Paohuang, som ble drept i 1947 på Mandsjuriafronten under den kinesiske borgerkrig. Fra 1944 til 1948 fullførte hun sin legeutdannelse i London. Under Koreakrigen var hun lege i Hongkong. Der skrev hun i 1952 sitt mest kjente litterære verk, «A Many-Splendoured Thing», som også ble filmatisert (1955). Hun skrev ikke bare romaner, men også sakbøker. Hennes biografier om Mao Zedong og Zhou Enlai var svært rosende, noe som førte til en del kritikk mot henne. Det samme gjorde hennes positive bedømmelse av kulturrevolusjonen i Mao-biografien *Wind in the Tower* (1976). Året etter omtalte hun i *Lhasa, The Open City: A Journey to Tibet* kinesernes tiltak i Tibet som en frigjøring av tibetanerne fra livegenskap. Etter at hun fikk mer overblikk og mer avstand til særlig Mao og kulturrevolusjonen snudde hun om og ble mer kritisk.

Senere i livet arbeidet hun ved tuberkuloseklinikk i Johor Bahru i sultanatet Johor i Britisk Malaya, i dag Malaysia.

Etter å ha skilt seg fra sin annen ektemann, Leonard Comber, giftet hun seg med den indiske oberst Vincent Valantine Ruthnaswamy (død 3. januar 2003 i Bangalore i India). Fra 2008 bodde hun i Lausanne i  Sveits.

## Verker
### Romaner
* *Destination Chungking*. 1943 (**norsk**: *Morgen over Kina*, 1945, Aschehoug)
* *A Many-Splendoured Thing*. 1952, ISBN 3-87585-940-5 (**norsk**: *Skinnende dager*, 1953)
** Romanen ble filmatisert i 1955, *[[Skinnende dager]]*, med Jennifer Jones i rollen som Suyin.
* *The Mountain is Young*. 1958, ISBN 3-7844-1689-6
* *Winter Love*. 1962
* *Cast But One Shadow*. 1962
* *Four Faces*. 1963 ( **norsk**: *De fire ansiktene*, 1966)
* *Till Morning Comes*. 1982 (**norsk**: *Før dagen gryr*, 1983) 
* *The Enchantress*. 1985, ISBN 3-8135-0433-6 (**norsk**: *Fortryllelsens by*, 1986)

#### Autobiografiske verker
* *The Crippled Tree*. 1965, ISBN 3-8135-0700-9
* *A Mortal Flower*. 1966
* *Birdless Summer*. 1968, ISBN 3-548-23170-5  
* *My House Has Two Doors*. 1980 
* *A Share of Loving*. 1987, ISBN 3-442-09773-8
* *And the Rain may Drink*. 1956 ISBN 3-8135-0688-6 ( **norsk**: *Og regnet skal være min drikk*, 1957)
* *Wind in My Sleeve*. 1992

#### Historiske studier
* *China in the year 2001*. 1967 ( **norsk**: *Kina i år 2001*, 1970)
* *The Morning Deluge: Mao Tse-Tung and the Chinese Revolution 1893–1953*, 1972, ISBN 3-518-06734-6
* *Wind in the tower: Mao Tsetung and the Chinese revolution 1949–1975*. 1976, ISBN 3-442-11209-5
* *Lhasa, The Open City: A Journey to Tibet*. 1977, ISBN 3-502-17730-9
* *China 1890-1938: From the Warlords to World War*. 1989, ISBN 3-88230-102-3

## Referanser


## Eksterne lenker
* 
*  Women writers of Color: Han Suyin
*  Han Suyin Research, by Ding Jiandong
*  Han Suyin, Elizabeth Comber, Gregory Melle's Personal Opinion and Author Bio
*  Bibliography